Kampen avgjøres ?

Værguden viste seg fra bedre sider denne andre konkurransedagen og vi fikk en skikkelig duell.

BOC stod for årets fjerde NorgesCup i Syklekross, og hei hvor morro det var. I en meget publikumsvennelig løype fikk vi se flere gode dueller, avgjørelse av cupen i hvertfall en klasse og en løype alle som en var glad i, dog kanskje noe svimle ettere en publikumsvennelig spiral.

Fredrik Haraldseth med et grep om den gule

Som i Grenland var det Fredrik Haraldseth som vant. Etter en tett duell med andremann i sammendraget, Morten Vaeng, vant tilslutt Haraldseth meget komfertabelt. Ut på 5 runden måtte nevnte Vaeng bytte sykkel, et skjebnesvangert bytte. Haraldseth tok muligheten og var 38 sekunder foran i mål. På tredjeplass fulgte Henrik Fiskaadal, en plass han hadde godt grep om.

Lene Byberg overlegen

Byberg har ikke deltatt i de første tre rittene og satte resten av feltet på plass med en klasseseier. 3 minutter bak fulgte Tiril Hole Mohr, hun tok dermed innpå Katrine Ferrao Hofstad, som tok dagens siste pallplass. Hun beholder dermed ledelsen i NorgesCupen, og det ligger ann til et meget spennende NM.

Pettersen tapte terreng

Med en andreplass i dagens ritt leder nå Eirik Pettersen med 150 poeng på Håkon Lunder Aalrust, som vant dagens ritt, før NM, og siste runde i årets NorgesCup. Det ligger ann til en spennende duell i Tønsberg om 3 uker. Marius Grødahl Andersen sikret helgens andre tredjeplass og har 210 poeng ned til en jagende Sindre Mohr.

Ingvild Gåskjenn !

Som eneste i årets NorgesCup har Ingvild Gåskjenn vunnet samtlige ritt, og har med dette en trygg ledelse på Helene Holte, som har fulgt på plassen bak. Dette var også tilfellet i dag. Dette var altså en blåkopi av gårsdagen og vi kan allerede gratulere Gåskjenn med seieren i årets Cup, og dette med tider som matcher, og til tider er bedre enn seniorene sine.

Resultater

Menn Senior

Fredrik Haraldseth Bærum OCK 1:05:35
Morten Vaeng Drammen CK 1:06:14
Henrik Fiskaadal Kristiansand CK 1:06:46

Kvinner Senior

Lene Byberg Bryne CK 0:58:30
Tiril Hole Mohr IK Hero Sykkel 1:01:41
Katrine Ferrao Hofstad IK Hero Sykkel 1:02:17

Menn Junior

Håkon Lunder Aalrust Asker CK 0:47:03
Eirik Pettersen Lillehammes SK 0:47:22
Marius Grødahl Andresen Halden CK 0:49:31

Kvinner Junior

Ingvild Gåskjenn Horten OCK 1:00:43
Helene Holte Grenland SK 1:07:55